rejauldu/bengali-wikipedia huggingface dataset:
উইলিয়াম গ্যারি বিউসি (; জন্ম: ২৯ জুন ১৯৪৪) হলেন একজন মার্কিন অভিনেতা। তিনি ১৫০-এর অধিক চলচ্চিত্রে অভিনয় করেছেন এবং দ্য বাডি হলি স্টোরি (১৯৭৮) চলচ্চিত্রে বাডি হলি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং ন্যাশনাল সোসাইটি অব ফিল্ম ক্রিটিকস পুরস্কার অর্জন করেন।  বিউসি অভিনীত উল্লেখযোগ্য চলচ্চিত্রসমূহ হল লিথাল উইপন (১৯৮৭), প্রিডেটর টু (১৯৯০), পয়েন্ট ব্রেক (১৯৯১), আন্ডার সিজ (১৯৯২), দ্য ফার্ম (১৯৯৩), ক্যারিড অ্যাওয়ে (১৯৯৬), ব্ল্যাক শিপ (১৯৯৬), লস্ট হাইওয়ে (১৯৯৭), ফিয়ার অ্যান্ড লোদিং ইন লাস ভেগাস (১৯৯৮), দ্য জিঞ্জারডেড ম্যান (২০০৫), কুইগলি (২০০৩) এবং পিরানহা থ্রিডিডি (২০১২)। বিউসি কয়েকটি টেলিভিশন অনুষ্ঠানেও অতিথি ভূমিকায় অভিনয় করেছেন, সেগুলো হল গানস্মোক, ওয়াকার, টেক্সাস রেঞ্জার, ল অ্যান্ড অর্ডার, স্ক্রাবস, সুইটস, এবং এন্টোরেজ।  প্রারম্ভিক জীবন বিউসি ১৯৪৪ সালের ২৯শে জুন টেক্সাস অঙ্গরাজ্যের গুজ ক্রিকে জন্মগ্রহণ করেন। তার পিতা ডেলমার লয়েড বিউসি একজন নির্মাণ নকশাকার এবং মাতা স্যাডি ভার্জিনিয়া (প্রদত্ত নাম: আর্নেট) একজন গৃহিণী। বিউসি যখন চতুর্থ শ্রেণিতে পড়েন, তখন তারা সপরিবারে গুজ ক্রিক থেকে টুলসায় চলে যান। সেখানে তিনি বেল জুনিয়র হাই স্কুল ও পরে নাথান হেল হাই স্কুল থেকে পড়াশোনা সমাপ্ত করেন। বিউসি কফিভিল কমিউনিটি কলেজে পড়াশোনা শেষ করে ফুটবলে বৃত্তি নিয়ে কানসাসের পিট্‌সবার্গ স্টেট বিশ্ববিদ্যালয়ে ভর্তি হন। বিশ্ববিদ্যালয়ে পড়াকালীন তিনি অভিনয়ের প্রতি আগ্রহী হয়ে ওঠেন। তিনি পরবর্তী কালে ওকলাহোমার স্টিলওয়াটারের ওকলাহোমা স্টেট বিশ্ববিদ্যালয়ে স্থানান্তরিত হন, কিন্তু স্নাতক সম্পন্ন করার পূর্বেই বিশ্ববিদ্যালয় ত্যাগ করেন।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল ১৯৭৮ লস অ্যাঞ্জেলেস ফিল্ম ক্রিটিকস অ্যাসোসিয়েশন শ্রেষ্ঠ অভিনেতা দ্য বাডি হলি স্টোরি  নিউ ইয়র্ক ফিল্ম ক্রিটিকস সার্কেল শ্রেষ্ঠ অভিনেতা  ১৯৭৯ একাডেমি পুরস্কার শ্রেষ্ঠ অভিনেতা  গোল্ডেন গ্লোব পুরস্কার সেরা অভিনেতা - সঙ্গীতধর্মী বা হাস্যরসাত্মক চলচ্চিত্র  ন্যাশনাল সোসাইটি অব ফিল্ম ক্রিটিকস শ্রেষ্ঠ অভিনেতা ১৯৮০ বাফটা পুরস্কার চলচ্চিত্রে প্রধান চরিত্রে উদীয়মান নবাগত  তথ্যসূত্র  বহিঃসংযোগ           বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:টেক্সাসের অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন গায়ক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন খ্রিস্টান বিষয়শ্রেণী:এপিক রেকর্ডসের শিল্পী বিষয়শ্রেণী:বাফটা বিজয়ী বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:মস্তিষ্কের আঘাতে আক্রান্ত ব্যক্তি বিষয়শ্রেণী:পিটসবার্গ স্টেট ইউনিভার্সিটির প্রাক্তন শিক্ষার্থী
চট্টগ্রাম বিদ্যুৎ কেন্দ্র বা রাউজান তাপবিদ্যুৎ কেন্দ্র হলো বাংলাদেশের একটি গ্যাসচালিত তাপ বিদ্যুৎ কেন্দ্র। এটি বাংলাদেশ বিদ্যুৎ উন্নয়ন বোর্ড দ্বারা পরিচালিত ও এর মালিকানাধীন। চট্টগ্রাম শহর থেকে ২৫ কিলোমিটার (১৬ মাইল) উত্তর-পূর্বে চট্টগ্রাম-কাপ্তাই মহাসড়কের দক্ষিণ দিকে চট্টগ্রাম জেলা রাউজান উপজেলায় অবস্থিত। এখানে দুটি ইউনিট এর উৎপাদন ক্ষমতা ২১০ মেগাওয়াট করে (২×২১০)। ফেণী গ্যাস ক্ষেত্র থেকে এই বিদ্যুৎ কেন্দ্রে গ্যাস সরবরাহ করা হয়।   ইতিহাস  ১৯৯০ সালে বিদ্যুৎ কেন্দ্রটির নির্মাণ শুরু হয়। ১৯৯৩ সালে এর নির্মাণ শেষ হয়। চীনের জাতীয় যন্ত্রপাতি ও সরঞ্জাম আমদানি ও রপ্তানি কর্পোরেশনের সহযোগিতায় বিদ্যুৎ কেন্দ্রটি নির্মিত হয়।   প্রযুক্তিগত বৈশিষ্ট্য  ২০০০ মেগাওয়াট বিদ্যুৎ কেন্দ্র এবং ১৮০ মেগাওয়াট বিদ্যুৎ উৎপাদনের ক্ষমতা দিয়ে দুটি অভিন্ন গ্যাস-চালিত ইউনিট  এই বিদ্যুৎ কেন্দ্রে রয়েছে।   তথ্যসূত্র   বিষয়শ্রেণী:বাংলাদেশের বিদ্যুৎ কেন্দ্র
আমুর নদী () পূর্ব মধ্য এশিয়ার একটি নদী। শিল্কা ও আর্গুন নদীর মিলিত স্রোতধারায় এর উৎপত্তি। আমুর নদী দক্ষিণ-পূর্ব দিকে প্রবাহিত হয়ে রাশিয়া ও গণচীনে প্রায় ১,৬১০ কিলোমিটার দীর্ঘ সীমান্ত গঠন করেছে। এরপর এটি উত্তর-পূর্ব দিকে প্রবাহিত হয়ে নিকোলাইয়েভ্‌স্ক-না-আমুরে শহরের কাছে তার্তারি প্রণালীতে পতিত হয়েছে। ২,৮৭৪ কিলোমিটার দীর্ঘ আমুর নদী বিশ্বের সবচেয়ে প্রধান নদীগুলির একটি। উপনদীগুলি গণনায় ধরে আমুর নদীব্যবস্থার মোট দৈর্ঘ্য ৪,৪১৬ কিলোমিটার। আমুরের সমগ্র দৈর্ঘ্য নৌপরিবহনের উপযোগী। শিল্কা উপনদীটি রাশিয়ার স্রেতেন্সক শহর পর্যন্ত নাব্য। শীতকালে ছয় মাস আমুর নদী নৌপরিবহনের উপযোগী থাকে না। এর প্রধান উপনদীগুলির মধ্যে আছে জেয়া, সোঙ্গুয়া, উসসুরি এবং বুরেয়া। নদীটি চীনে হেইলং জিয়াং নামে পরিচিত। এর তীরে অবস্থিত প্রধান চীনা শহরগুলি হল আহুই এবং তোংজিয়াং। অন্যদিকে আমুর তীরবর্তী প্রধান রুশ শহরগুলি হল ব্লাগোভেশ্চেন্সক, খাবোরভ্‌স্ক, কোমসোমোল্‌স্ক-না-আমুরে এবং নিকোলাইয়েভ্‌স্ক-না-আমুরে।   তথ্যসূত্র   বিষয়শ্রেণী:চীনের নদী বিষয়শ্রেণী:রাশিয়ার নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:আন্তঃসীমান্ত নদী বিষয়শ্রেণী:অন্তর্দেশীয় মঙ্গোলিয়ার নদী
উগান্ডা পুরুষ ক্রিকেট দল ২০২৩ সালের জুলাই মাসে চারটি ২০ ওভারের ম্যাচ খেলার জন্য নামিবিয়া সফর করে। সিরিজের সব ম্যাচ ভিন্টহুকের ইউনাইটেড মাঠে অনুষ্ঠিত হয়। সিরিজটি উভয় দলের জন্য ২০২৪ আইসিসি পুরুষ টি২০ বিশ্বকাপ আফ্রিকা বাছাইপর্ব টুর্নামেন্টের আঞ্চলিক ফাইনালের প্রস্তুতি হিসেবে গণ্য হয়। ২০ ওভারের সিরিজের পর উভয় দল দুটি অনানুষ্ঠানিক একদিনের ম্যাচেও অংশগ্রহণ করে।  সিরিজের প্রতিটি ম্যাচে জয়ী হয় নামিবিয়া।  দলীয় সদস্য  খেরহার্ট এরাসমাস (অধি.) (উই.)  ইয়ান ফ্রাইলিংক  ইয়োহানেস জোনাথান স্মিট  খেরহার্ট ইয়ানসে ফন রেনসবুর্খ (উই.)  জেন গ্রিন (উই.)  জ্যাক ব্রাসেল  নিকোলস ডাফিন  পিকি ইয়া ফ্রঁস  বার্নার্ড স্‌খোলৎজ  বেন শিকোংগো  মাইকেল ফন লিংএন  মালান ক্রুগার (উই.)  মিশাউ দু প্রে (উই.)  রুবেন ট্রুম্পেলমান  লো-আন্দ্রে লাউরেনস (উই.)  শন ফুশে ব্রায়ান মাসাবা (অধি.)  অল্পেশ রামজানি  কেনেথ ওয়াইসোয়া  চার্লস ওয়াইসোয়া  জুমা মিয়াগি  জোসেফ বাগুমা  দিনেশ মগন নাকরানি  পায়াস ওলোকা  প্যাসকাল মুরুংগি  ফ্রেড আচেলাম (উই.)  ফ্র্যাংক ন্সুবুগা  বিলাল হাসান  রবিনসন ওবুইয়া  রিয়াজত আলি শাহ  রোনাল্ড লুতায়া  সাইমন সেসাজি (উই.)  সাইরাস কাকুরু (উই.)  হেনরি সেনিয়োন্দো সিরিজের প্রথম ম্যাচের পর রিয়াজত আলি শাহ, সাইমন সেসাজি ও হেনরি সেনিয়োন্দোর পরিবর্তে উগান্ডা দলে পায়াস ওলোকা ও ফ্রেড আচেলামকে অন্তর্ভুক্ত করা হয়। জুমা মিয়াগিও চোটের কারণে সিরিজের বাকি অংশ থেকে ছিটকে যাওয়ায় তাঁর বদলি হিসেবে উগান্ডা দলে জোসেফ বাগুমাকে যোগ করা হয়। সিরিজের দ্বিতীয় ম্যাচের পর উগান্ডা দলে চার্লস ওয়াইসোয়াকে যোগ করা হয়।  ২০ ওভারের ম্যাচের সিরিজ ১ম ২০ ওভারের ম্যাচ  ২য় ২০ ওভারের ম্যাচ  ৩য় ২০ ওভারের ম্যাচ  ৪র্থ ২০ ওভারের ম্যাচ  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ নামিবীয় ক্রিকেট
জুলাই ২০১৬-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী   ১ জুলাই ২০১৬ (শুক্রবার)   বাংলাদেশের রাজধানী ঢাকার গুলশান এলাকায় অবস্থিত হলি আর্টিসান বেকারিতে নয়জন হামলাকারী গুলিবর্ষণ ও বোমা নিক্ষেপ করে কয়েক ডজন মানুষকে জিম্মি করে এবং পুলিশের সঙ্গে সংঘর্ষে লিপ্ত হয়; এতে  সতের জন বিদেশী, দুই জন পুলিশ কর্মকর্তা এবং ছয় জন বন্দুকধারীসহ মোট আটাশ জন নিহত হয়।   জন্ম    মৃত্যু   ২ জুলাই ২০১৬ (শনিবার)    গবেষণা ও প্রশিক্ষণে স্বাধীনতা পুরস্কার বিজয়ী প্রফেসর ললিত মোহন নাথ মৃত্যুবরণ করেন।   তথ্যসূত্র   বিষয়শ্রেণী:জুলাই বিষয়শ্রেণী:২০১৬
এইচটিসি চাচা (এইচটিসি স্ট্যাটাস নামেও পরিচিত) হচ্ছে একটি অ্যান্ড্রয়েড চালিত স্মার্টফোন। এটি ২০১১ সনের ফেব্রুয়ারিতে মোবাইল ওয়ার্ল্ড কংগ্রেসে ঘোষিত হয়। এর সাথে এইচটিসি সালসা নামের আরেকটি মডেলও ঘোষণা করা হয়।  ফোনটি প্রধানত টেক্সট মেসেজ করার জন্য ডিজাইন করা হয়। এটিতে ভালভাবে ফেইসবুকের সমন্বয় ঘটানো হয়েছে এবং ফেইসবুক বাটনও দেয়া হয় যাতে সহজেই কন্টেন্ট শেয়ার করা যায় সেবাটির মাধ্যমে।    সুবিধাসমূহ   প্রসেসর=৮০০মে.হা/এমএসএম৭২২৭(এআরএম.ভি৬)  মেমোরি=৫১২মে.বা রোম (সর্বোচ্চ ৩২গি.বা পর্যন্ত এসডি কার্ড সমর্থন)/৫১২মে.বা রেম  পর্দা= ৪৬মিমি(২.৬") টাচ  ক্যামেরা=৫মে.পি সাথে ফ্ল্যাশ ও ফ্রন্ট ভিজিএ  সংযোগ=৯০০/২১০০মে.হা এইচএসডিপিএ/ডাব্লিউসিডিএমএ, কোয়াডব্যান্ড জিএসএম/জিপিআরএস/ইডিজিই: ৮৫০/৯০০/১৮০০/১৯০০ মেহা, ব্লুটুথ, ওয়াইফাই, ৩.৫ মিমি স্টেরিও জ্যাক  ওএস=এনড্রয়েড ২.৩.৩ (জিঞ্জারব্রেড) অনেক কাস্টম রোম পাওয়া যায় আনঅফিসিয়ালি যা অ্যান্ড্রয়েড জেলিবিন পর্যন্ত নবায়ন করে।   তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস বিষয়শ্রেণী:এইচটিসি মোবাইল ফোন বিষয়শ্রেণী:বন্ধ হওয়া স্মার্টফোন বিষয়শ্রেণী:২০১১-এ প্রবর্তিত মোবাইল ফোন বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন বিষয়শ্রেণী:সমন্বিত হার্ডওয়্যার কীবোর্ড সহ মোবাইল ফোন
আন্দের বাররেনেচেয়া মুগুরুসা (, ; জন্ম: ২৭ ডিসেম্বর ২০০১; আন্দের বাররেনেচেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।  ২০১১–১২ মৌসুমে, স্পেনীয় ফুটবল ক্লাব আন্তিগুকোর যুব পর্যায়ের হয়ে খেলার মাধ্যমে বাররেনেচেয়া ফুটবল জগতে প্রবেশ করেছেন এবং পরবর্তীকালে রিয়াল সোসিয়েদাদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, স্পেনীয় ক্লাব রিয়াল সোসিয়েদাদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রিয়াল সোসিয়েদাদ সি-এর হয়ে তিনি ৪ ম্যাচে ১টি গোল করেছেন। একই মৌসুমে তিনি রিয়াল সোসিয়েদাদ বি দলে যোগদান করেছেন। ২০১৮–১৯ মৌসুমে, তিনি রিয়াল সোসিয়েদাদ বি হতে স্পেনীয় ক্লাব রিয়াল সোসিয়েদাদে যোগদান করেছেন।  ২০১৮ সালে, বাররেনেচেয়া স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, বাররেনেচেয়া এপর্যন্ত ১টি শিরোপা জয়লাভ করেছেন, যা তিনি স্পেনের হয়ে জয়লাভ করেছেন।   প্রারম্ভিক জীবন  আন্দের বাররেনেচেয়া মুগুরুসা ২০০১ সালের ২৭শে ডিসেম্বর তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বাররেনেচেয়া স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৮ সালের ২২শে নভেম্বর তারিখে তিনি চীন অনূর্ধ্ব-১৮ দলের বিরুদ্ধে এক প্রীতি ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে ২টি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৯ সালের ৮ই ফেব্রুয়ারি তারিখে এক প্রীতি ম্যাচে জাপান অনূর্ধ্ব-১৮ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ             বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:রিয়াল সোসিয়েদাদ বি-এর ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:লা লিগার খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:আন্তিগুওকোর খেলোয়াড় বিষয়শ্রেণী:সান সেবাস্তিয়ানের ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
আপলোডকারী অবগত হোন: এই ট্যাগটি যুক্ত করা এর জন্য যথেষ্ট নয়। অনুগ্রহপূর্বক এই ফাইলের ব্যবহারের জন্য সৌজন্যমূলক ব্যবহারের যৌক্তিকতার বিস্তারিত বর্ণনা দিন, যেমনভাবে উইকিপিডিয়া সৌজন্যমূলক উদ্দেশ্যে চিত্র ব্যবহারের নির্দেশাবলীতে উল্লেখ রয়েছে। সেই সাথে অবশ্যই এই ফাইলের উৎস ও কপিরাইট তথ্য যোগ করুন। যদি এই চিত্র বা মিডিয়াটি মুক্ত লাইসেন্সের অধীনে থাকে তাহলে অনুগ্রহপূর্বক উইকিপিডিয়া ছবি কপিরাইট ট্যাগ থেকে উপযুক্ত ট্যাগ নির্বাচন করে এখানে যুক্ত করুন। বিষয়শ্রেণী:চিত্র কপিরাইট ট্যাগ
ঢাকা–চট্টগ্রাম মহাসড়ক বা এন-১ বাংলাদেশের একটি অন্যতম ব্যস্ত মহাসড়ক, যা ঢাকা থেকে শুরু হয়ে টেকনাফ পর্যন্ত গেছে। আনুমানিক ৪৬৫ কিলোমিটার (২৮৯ মাইল) মহাসড়কটি বাংলাদেশের দুই বিভাগীয় শহর ঢাকা ও চট্টগ্রামকে সংযুক্ত করেছে। মহাসড়কটি ঢাকা ও চট্টগ্রাম শহর ছাড়াও কুমিল্লা, ফেনী ও কক্সবাজার শহরের মধ্যে দিয়ে গিয়েছে। দুই লেইনের এ মহাসড়কটি বর্তমানে চার লেইনে উন্নীত করা হয়েছে।   চার-লেন প্রকল্প  thumb|সম্প্রসারণের পর ঢাকা-চট্টগ্রাম মহাসড়ক ১৯২ দশমিক ৪৮ কিলোমিটার দীর্ঘ ঢাকা-কুমিল্লা-চট্টগ্রাম চার-লেন প্রকল্পটি ২০০৬ সালে একনেকে অনুমোদিত হয়। দু'দফা দরপত্র আহ্বান বাতিল হওয়ার পর, মহাসড়কটি চার-লেন তৈরীতে প্রথম দফায় প্রকল্পের মেয়াদ নির্ধারণ করা হয়েছিল ২০০৬ সালের জানুয়ারি থেকে ২০১২ সালের জুন পর্যন্ত। দ্বিতীয় ধাপে, কাজ শেষ করতে সময় বাড়ানো হয় ২০১৩ সালের ডিসেম্বর পর্যন্ত। তৃতীয় ধাপে নির্ধারণ করা হয় ২০১৪ সালের ডিসেম্বর পর্যন্ত। আর সর্বশেষ চতুর্থ ধাপে বাড়ানো হয় ২০১৬ সালের ডিসেম্বর পর্যন্ত।  ২০০৬ সালে সরকার ২ হাজার ১৬৮ কোটি টাকা ব্যয়ে ঢাকা-কুমিল্লা-চট্টগ্রাম চারলেন মহাসড়ক প্রকল্প অনুমোদন করে। পরবর্তীতে সড়কটির সম্প্রসারণ কাজে প্রকল্প ব্যয় বৃদ্ধি পেয়ে হয় ৩ হাজার ৮১৬ কোটি ৯৪ লাখ টাকা। দীর্ঘ দশ বছর কাজ চলার পর, ২০১৬ সালের ২রা জুলাই কুমিল্লার দাউদকান্দি টোলপ্লাজা থেকে চট্টগ্রাম তোরণ পর্যন্ত ১৯০ দশমিক ৪৮ কিলোমিটার দীর্ঘ ঢাকা-কুমিল্লা-চট্টগ্রাম মহাসড়ক চার লেন প্রকল্পের আনুষ্ঠানিক উদ্বোধন করা হয়।প্রথম আলো  রাস্তার বিবরণ  ঢাকা অংশ  যাত্রাবাড়ি থেকে সাইনবোর্ড পর্যন্ত ৬ কিলোমিটার।  নারায়ণগঞ্জ অংশ  এ মহাসড়কটি নারায়ণগঞ্জ জেলার তিনটি উপজেলা নারায়ণগঞ্জ সদর, বন্দর এবং সোনারগাঁও এর উপর দিয়ে অতিক্রম করেছে। এ জেলার অংশের দৈর্ঘ্য সাইনবোর্ড থেকে মেঘনা সেতু পর্য্যন্ত ২৯ কিলোমিটার।  মুন্সীগঞ্জ অংশ  মুন্সীগঞ্জ জেলার একমাত্র উপজেলা গজারিয়ার উপর দিয়ে এই মহাসড়ক অতিক্রম করেছে। এই জেলায় মেঘনা সেতু থেকে মেঘনা-গোমতী সেতু পর্য্যন্ত ১১ কিলোমিটার।  কুমিল্লা অংশ  এন১ কুমিল্লা জেলার মেঘনা, দাউদকান্দি, চান্দিনা, বুড়িচং, কুমিল্লা সদর উত্তর, কুমিল্লা সদর দক্ষিণ, কুমিল্লা সিটি কর্পোরেশন	চৌদ্দগ্রাম এই সাতটি উপজেলা এবং একটি সিটি কর্পোরেশন উপর দিয়ে অতিক্রম করেছে। এ জেলায় দৈর্ঘ্য কুমিল্লার মেঘনা মেঘনা সেতু থেকে ফেনী সীমান্ত পর্য্যন্ত ৯৭ কিলোমিটার।  ফেনী অংশ  ফেনী জেলার দুটি উপজেলা ফেনী সদর ও ছাগলনাইয়ার উপর দিয়ে এন১ অতিক্রম করেছে। ফেনী জেলায় এই মহাসড়কের দৈর্ঘ্য ৩১ কিলোমিটার।  চট্টগ্রাম অংশ  চট্টগ্রাম শহর ব্যতীত চট্টগ্রাম জেলার সাতটি উপজেলার উপর দিয়ে এন১ অতিক্রম করেছে। উপজেলাগুলো হলো, মীরসরাই, সীতাকুণ্ড, বোয়ালখালী, পটিয়া, চন্দনাইশ, সাতকানিয়া এবং লোহাগাড়া উপজেলা। এন১ উত্তর চট্টগ্রাম অংশের দৈর্ঘ্য ৭৬ কিলোমিটার এবং দক্ষিণ চট্টগ্রাম অংশের দৈর্ঘ্য ৬৯ কিলোমিটার।  কক্সবাজার অংশ  এন১ কক্সবাজার জেলার পাঁচটি উপজেলা তথা চকরিয়া, রামু, কক্সবাজার সদর উপজেলা, উখিয়া এবং টেকনাফ উপজেলার উপর দিয়ে অতিক্রম করেছে। কক্সবাজার জেলায় এ মহাসড়কের দৈর্ঘ্য ১৪৮.৮৭ কিলোমিটার।  চিত্র  আরও দেখুন  বাংলাদেশের জাতীয় মহাসড়কগুলোর তালিকা  তথ্যসূত্র  বহিঃসংযোগ    বিষয়শ্রেণী:বাংলাদেশের জাতীয় মহাসড়ক বিষয়শ্রেণী:চট্টগ্রাম জেলার সড়ক পরিবহন
আল-ওমারি বড় মসজিদ () লেবানন এর বৈরুত কেন্দ্রীয় জেলার একটি মসজিদ।   বিবরণ  আল-ওমারি বড় মসজিদটি মূলত সেন্ট জন এর চার্চ হিসেবে ব্যবহার করা হয়। ক্রুসেডাররা ১২ শতকে এটি নির্মাণ করে। মামলুকরা এটি ১২৯১ সালে শহরের গ্র্যান্ড মসজিদে রূপান্তরিত করে। লেবাননের গৃহযুদ্ধের সময় মসজিদটি ক্ষতিগ্রস্ত হয় এবং ২০০৪ সালে মসজিদটির সংস্কার কাজ সম্পন্ন করা হয়।   ইতিহাস  আল-ওমারি বড় মসজিদটি শহরের সবচেয়ে উল্লেখযোগ্য ধর্মীয় স্থানগুলোর মধ্যে একটি এবং এটি সবচেয়ে প্রাচীন। এটি ইসলামের দ্বিতীয় খলিফা উমর ইবনুল খাত্তাব এর শাসনামলে ৬৩৫ খ্রিস্টপূর্বে নির্মাণ করা হয়। এই মসজিদটিকে ১২ শতকে একটি গির্জায় রূপান্তরিত করা হয়। তবে, ১৩ শতকের মধ্যে মামলুকরা এটিকে পুনরায় একটি মসজিদে রূপান্তরিত করে। এটি প্রাচীন গির্জার "বাইজেন্টাইন স্থাপত্যের" নিদর্শনকে প্রতিফলিত করে। এছাড়া, এর মামলুক শৈলীর প্রবেশদ্বার এবং মিনারগুলো খুব আকর্ষণীয়। ২০০৪ সালে পুনরায় সংস্কার করা মসজিদটি বর্তমানে বৈরুতের একটি মূল্যবান প্রাচুর্য। রোমান কলাম এবং ক্যাপিটালের মতো পুনরুদ্ধার করা উপাদান ব্যবহার করে টায়ার এবং টারটাসে নির্মিত ত্রৈধ অ্যাস্পেন সহ রোমানস্ক গির্জার অনুরূপ একটি গির্জা তৈরি করা হয়।  মামলুকরা ১২৯১ সালে বৈরুত দখল করার পর গির্জাটিকে একটি মসজিদে রূপান্তরিত করে। খলিফা উমর ইবনুল খাত্তাব এর নামে এটির নামকরণ করা হয় "আল-ওমারি মসজিদ"। খুব অল্প সময়েই এটি "জামি' আল-কাবির" (মহান মসজিদ) নামে পরিচিতি লাভ করে। এর মামলুক-শৈলীর প্রবেশদ্বার এবং মিনারটি ১৩৫০ সালে যুক্ত করা হয়। ফরাসি ম্যান্ডেটের সময় এতে একটি রিওয়াক বা পোর্টিকো যুক্ত করা হয় এবং "মারদ স্ট্রিটের" নতুন উপনিবেশের সাথে মসজিদের প্রধান প্রবেশদ্বারকে একীভূত করে সম্মুখভাগের নতুন নকশা করা হয়।  ১৯৭৫ থেকে ১৯৯০ সাল পর্যন্ত গৃহযুদ্ধের সময় মসজিদটি খারাপভাবে ক্ষতিগ্রস্থ হয়। কিন্তু, ২১ শতকের শুরুতে ইউসেফ হায়দার দ্বারা এটি পুনরুদ্ধার করা হয় এবং চত্বরে একটি কাঠের প্যানেল সংযোজন করা হয়। পরবর্তিতে ২০০৪ সালে মসজিদের সংস্কার কাজ এমনভাবে সম্পন্ন করা হয়, যেন এটি ভবনটির উত্স এবং ইতিহাসকে প্রকাশ করে। একটি নতুন উপনিবেশিক চত্বরের উত্তর-পশ্চিম কোণে আরেকটি মিনার নির্মাণ করা হয়। এর তলদেশে রোমান কলাম এবং পাথরের খিলান সহ একটি প্রাচীন কুন্ড সংরক্ষিত রয়েছে।   সময়কাল   ১১৫০: ক্রুসেডাররা সেন্ট জনের মূল চার্চ তৈরি করে।  ১২৯১: মামলুকরা বৈরুত পুনরুদ্ধার করে এবং গির্জাটিকে একটি মসজিদে রূপান্তরিত করে।  ১৩৫০: মসজিদে মামলুক-শৈলীর প্রবেশদ্বার এবং মিনার যুক্ত করা হয়।  ১৯৭৫-১৯৯০: গৃহযুদ্ধের সময় মসজিদটি খারাপভাবে ক্ষতিগ্রস্ত হয়।  ২০০৪: মসজিদের সংস্কার কাজটি এমনভাবে সম্পন্ন করা হয়, যেন এটি ভবনের উত্স এবং ইতিহাসকে প্রকাশ করে।   আরও দেখুন    রোমানীয় প্রত্নতত্ত্ব   তথ্যসূত্র    বহিঃসংযোগ    আল-ওয়ালি, শেখ মোহাম্মদ ত্বহা (১৯৭৩) তারিখ আল-মাসাজিদ ওয়াল জাওয়ামি আল-শরিফা ফি বায়রুত, দার আল-কোতোব, বৈরুত।  এনলার্ট, ক্যামিল (১৯০৪) "লা ক্যাথেড্রেল সেন্ট-জিন ডি বৈরুত" এর মধ্যে: ফ্রান্সের পুরাকীর্তি জাতীয় সমিতি: শতবর্ষ ১৮০৪-১৯০৪, ক্লিঙ্কসিক, প্যারিস: ১২১-১৩৩।  স্থপতি ইউসুফ হায়দার, বৈরুত হতে প্রাপ্ত তথ্য।  বিষয়শ্রেণী:ইসলামি স্থাপত্য বিষয়শ্রেণী:সুন্নি ইসলাম বিষয়শ্রেণী:১২শ শতাব্দীর মসজিদ বিষয়শ্রেণী:মামলুক স্থাপত্য বিষয়শ্রেণী:গির্জা থেকে রূপান্তরিত মসজিদ বিষয়শ্রেণী:লেবাননের মামলুক স্থাপত্য বিষয়শ্রেণী:লেবাননের স্মৃতিসৌধ ও স্মারক বিষয়শ্রেণী:১২শ শতাব্দীর এশিয়ার গির্জা
স্থিরমতি বা সারমতি বা ব্লো-গ্রোস-ব্রতান-পা () ষষ্ঠ শতাব্দীর একজন ভারতীয় বৌদ্ধ পণ্ডিত ছিলেন।   বর্ণনা   স্থিরমতি বর্তমান গুজরাতের বলাভি অঞ্চলে বসবাস করতেন, যদিও বেশ কিছু বছর নালন্দা বিশ্ববিদ্যালয়ে অতিবাহিত করেন। তিনি বসুবন্ধু ও অন্যান্য বৌদ্ধ পণ্ডিতদের কাশ্যপপরিবর্ত সহ অভিধর্ম ও যোগাচার সম্পর্কিত রচনাগুলির বিস্তারিত টীকাভাষ্য রচনা করার জন্য বিখ্যাত। জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে রত্নগোত্রবিভাগ গ্রন্থের টীকাভাষ্যের রচয়িতা হিসেবে স্থিরমতির নাম উল্লেখ করেছেন।Takasaki, Jikido (1966). A Study on the Ratnagotravibhāga (Uttaratantra) Being a Treatise on the Tathāgatagarbha Theory of Mahāyāna Buddhism (Rome Oriental Series 33). Rome: Istituto Italiano per il Medio ed Estremo Oriente   তথ্যসূত্র   বিষয়শ্রেণী:ভারতীয় বৌদ্ধ বিষয়শ্রেণী:বৌদ্ধ দার্শনিক বিষয়শ্রেণী:৬ষ্ঠ শতাব্দীর বৌদ্ধ ভিক্ষু
রামদাস মোহনদাস গান্ধী (২ জানুয়ারী ১৮৯৭ - ১৪ এপ্রিল ১৯৬৯) ছিলেন মোহনদাস করমচাঁদ গান্ধীর তৃতীয় পুত্র। তিনি নিজের চেষ্টায় একজন স্বাধীনতা কর্মী হয়ে উঠেছিলেন।    প্রাথমিক জীবন এবং কর্মজীবন  তিনি দক্ষিণ আফ্রিকায় জন্মগ্রহণ করেন। তিনি তাঁর পিতা-মাতা এবং তাঁর ভাইদের সবাইকে ছাড়িয়ে গিয়েছিলেন। তার ও তার স্ত্রী নির্মলার তিন সন্তান ছিল; সুমিত্রা গান্ধী, কানু গান্ধী এবং ঊষা গান্ধী। তিনি তার বাবার ভারতীয় স্বাধীনতা আন্দোলনে সক্রিয় ছিলেন।  সন্ন্যাসব্রতে তার কোনও আগ্রহ ছিল না, তবুও ১৯৩০-এর দশকের তীব্র নাগরিক প্রতিবাদে অংশ নিয়েছিলেন। অসংখ্য কারাবন্দীত্ব তার স্বাস্থ্যের উপর মারাত্মক প্রভাব ফেলেছিল। তিনি কখনও বাবার দ্বারা আরোপিত দক্ষিণ আফ্রিকায় উত্থিত আদর্শিক দারিদ্র্যের সাথে সামঞ্জস্য হন নি।  তার বাবার শেষকৃত্যে রামদাস গান্ধীই মহাত্মার কামনা অনুসারে শ্মশানে মহাত্মার মুখাগ্নি করেছিলেন। শেষকৃত্যে তাঁর ছোট ভাই দেবদাস গান্ধী তাঁর সাথে যোগ দিয়েছিলেন।   মৃত্যু  তিনি ৭২ বছর বয়সে তার পিতা মহাত্মা গান্ধীর জন্মশতবর্ষে মারা যান। মৃত্যুর সময় তিনি তিন সন্তান রেখে গিয়েছিলেন, তাদের কেউই আর বেঁচে নেই।   তথ্যসূত্র   বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:১৯৬৯-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:মহাত্মা গান্ধী পরিবার
থাম্ব|দি ইন্ডিয়ান সোসিওলজিস্ট দি ইন্ডিয়ান সোসিওলজিস্ট (The Indian Sociologist (TIS)) ছিল একটি জাতীয়তাবাদী পত্রিকা যা লন্ডন থেকে প্রকাশিত হতো। এটির উপশিরোনাম ছিল  স্বাধীনতা, এবং রাজনৈতিক, সামাজিক এবং ধর্মীয় সংস্কারের একটি সংঘ।  'দি ইন্ডিয়ান সোসিওলজিস্ট' পত্রিকার সম্পাদক ছিলেন স্বামী কৃষ্ণবর্মা। তিনি ১৯০৫ থেকে ১৯১৪ এবং ১৯২০ থেকে ১৯২২ পর্যন্ত এটি সম্পাদনা করেন। এটি ১৯০৭ সাল পর্যন্ত লন্ডনে প্রকাশিত হত। সে বছর কৃষ্ণবর্মা প্যারিসে স্থানান্তরিত হলে জুন ১৯০৭ সাল থেকে প্যারিস থেকে বের হত যদিও ঠিকানা পরিবর্তনের কথা সেপ্টেম্বর সংখ্যার আগে প্রকাশিত হয় না।    তথ্যসূত্র   বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা আন্দোলনের সাহিত্য
লাবণ্য প্রভা ঘোষ (১৪ আগস্ট ১৮৯৭-১১ এপ্রিল ২০০৩) ভারতের একজন গান্ধীবাদী স্বাধীনতা সংগ্রামী এবং মানভূম জেলায় অনুষ্ঠিত বাংলা ভাষা আন্দোলনের একজন নেত্রী ছিলেন। জীবনের শেষভাগে তিনি দারিদ্র্যপীড়িত অবস্থায় একটি আশ্রমে বসবাস করেন। তার একমাত্র আয় ছিল স্বাধীনতা যোদ্ধাদের দেয়া ভাতা। ভারতের স্বাধীনতার আগে ও পরে সারা জীবন তিনি সাধারণ মানুষের অধিকারের জন্য লড়ে গেছেন।   প্রথম জীবন  লাবণ্য প্রভা ১৮৯৭ খ্রিষ্টাব্দের ১৪ আগস্ট জন্মগ্রহণ করেন। ১৯০৮ খ্রিষ্টাব্দে এগারো বছর বয়সে স্বাধীনতা সংগ্রামী অতুলচন্দ্র ঘোষের সাথে তার বিবাহ হয়। তিনি কখনও বিদ্যালয়ে যান নি, তবে তার পিতা তাকে শিখিয়েছিলেন। তার পিতা ছিলেন পুরুলিয়ার বিখ্যাত শিক্ষাব্রতী অঘোরচন্দ্র রায়। ঋষি নিবারণ চন্দ্র দাশগুপ্ত, লাবণ্য প্রভা ও তার স্বামী একত্রে পুরুলিয়ায় “শিল্পাশ্রম” স্থাপন করেন। এই স্থানে সুভাষ চন্দ্র বসু, চিত্তরঞ্জন দাশ ও অনেক স্বাধীনতা সংগ্রামী জড়ো হতেন। তিনি ছিলেন পুরুলিয়ার প্রথম মহিলা বিধায়ক, যিনি লোকসেবক সংঘের হয়ে নির্বাচিত হন। তিনি মানভুম অঞ্চলে স্বাধীনতা সংগ্রামের গুরুত্বপূর্ণ কেন্দ্র "শিল্পশ্রমে" সক্রিয় সদস্য ছিলেন।  তিনি পুরুলিয়ার ব্রিটিশ বিরোধী আন্দোলনে সক্রিয় নেতৃত্ব দেন। তার পুত্র অরুণচন্দ্র ঘোষ এবং ঊর্মিলা মজুমদার ও স্বাধীনতা আন্দোলনে ছিলেন এবং তারাও মায়ের সঙ্গে শিল্পাশ্রমে থাকতেন।   স্বাধীনতা আন্দোলন  লাবণ্য প্রভা শিল্পাশ্রমের সক্রিয় সদস্য হিসেবে মানভূম অঞ্চল থেকে ভারতের স্বাধীনতা আন্দোলনে যোগ দেন। তিনি তার স্বামী কর্তৃক প্রতিষ্ঠিত সাপ্তাহিক সাময়িকী “মুক্তি”-তে লেখালেখি করতে এবং ১৯৬১ সালে তার স্বামীর মৃত্যুর পরে তিনি সাময়িকীর সম্পাদকের দায়িত্ব নিয়েছিলেন।  তিনি ১৯৩০ খ্রিষ্টাব্দে অনুষ্ঠিত লবণ সত্যাগ্রহ, ১৯৪২ খ্রিষ্টাব্দের ভারত ছাড়ো আন্দোলন ও ১৯৪৫ খ্রিষ্টাব্দের পতাকা সত্যাগ্রহ আন্দোলনে যোগদান করে বহুবার কারাবরণ করেন। ১৯৪১ সালে তিনি পৃথক সত্যগ্রহ পালন করেছিলেন এবং ব্রিটিশরা তাকে গ্রেপ্তার করেছিল। ১৯৪২ সালে মহাত্মা গান্ধীর আহ্বানে ভারতছাড় আন্দোলনের অংশ হিসাবে লাবণ্য প্রভা ঘোষ এবং তার কন্যা কমলা ঘোষ একত্রে মিলে পুরুলিয়ার শিল্পআশ্রমে প্রতিবাদের আয়োজন করেছিলেন এবং উভয়কে ব্রিটিশরা গ্রেপ্তার করেছিল। তিনি ব্রিটিশ রাজত্বকালে পুরুলিয়ায় হওয়া বেশ কয়েকটি বিক্ষোভের শীর্ষনেত্রী ছিলেন।   ভাষা আন্দোলন  ভারতের স্বাধীনতা লাভের পর লাবণ্য প্রভা বিহারের মানভূম জেলায় বাংলা ভাষা আন্দোলনে যোগদান করেন। এই আন্দোলনে তিনি তিনবার গ্রেপ্তার হন। ১৯৫৬ খ্রিষ্টাব্দের ২০শে এপ্রিল তিনি পাকবিড়া গ্রাম থেকে কলকাতা শহরের দিকে শান্তিপূর্ণ পদযাত্রার নেতৃত্ব দেন ও ৭ই মে কলকাতা পৌছলে কারাবরণ করেন।  স্বীকৃতি ভাষা আন্দোলনে অবদানের জন্য ভাষাশহীদ স্মারক সমিতির পক্ষ থেকে ২০০৩ সালের ফেব্রুয়ারিতে সুনীল গঙ্গোপাধ্যায় তাকে সমাদৃত করেছিলেন।   মৃত্যু  ২০০৩ খ্রিষ্টাব্দের ১১ই এপ্রিল ১০৬ বছর বয়সে অত্যন্ত দরিদ্র অবস্থায় তার মৃত্যু ঘটে।   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:২০০৩-এ মৃত্যু বিষয়শ্রেণী:পুরুলিয়া জেলার ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় বন্দী ও আটক বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি
মেহেন্দিগঞ্জ পৌরসভা বাংলাদেশের বরিশাল জেলার মেহেন্দিগঞ্জ উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়।  এটি একটি খ শ্রেনীর পৌরসভা   ইতিহাস ১৯৯৮ সালের ১৫ অক্টোবর মেহেন্দিগঞ্জ পৌরসভা প্রতিষ্ঠিত হয়।  প্রশাসনিক অবকাঠামো মেহেন্দিগঞ্জ পৌরসভার আয়তন ১৪.৯৭ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মেহেন্দিগঞ্জ পৌরসভার মোট জনসংখ্যা ৩০,০৬৭ জন। এর মধ্যে পুরুষ ১৪,৫৩৫ জন এবং মহিলা ১৫,৫৩২ জন। মোট পরিবার ৬,৩২৯টি।   শিক্ষা  ২০১১ সালের আদমশুমারি অনুযায়ী মেহেন্দিগঞ্জ পৌরসভার সাক্ষরতার হার ৬৪.৩%।  চেয়ারম্যান ও মেয়রগণের তালিকা  আলহাজ্ব কামাল উদ্দিন খান  সৈয়দ রফিকুল ইসলাম লাভু  শিক্ষাব্যবস্থা  উল্লে­খযোগ্য স্থান ও স্থাপনা উলানিয়া জমিদার বাড়ী চরহোগলা জমিদার বাড়ি  লতা নদী  তথ্যসূত্র   বহিঃসংযোগ   বিষয়শ্রেণী:বরিশাল জেলার পৌরসভা